Lussemburgu (belt) Il-belt ta' Lussemburgu (Lussemburgiż:"Lëtzebuerg"), Franċiż:"Luxembourg", Ġermaniż:"Luxemburg"), (Lussemburgiż:"Stad Lëtzebuerg", Franċiż:"Ville de Luxembourg", Ġermaniż:"Stadt Luxemburg"), hija komun bl-istatus ta' belt, u l-belt kapitali tal-Gran Dukat ta' Lussemburgu. Hija tinsab fil-konfluwenza tax-xmajjar Alzette u Pétrusse fin-nofsinhar tal-Lussemburgu. Il-belt fiha l-Kastell tal-Lussemburgu, stabbilit mill-Franki kmieni fil-Medjuevu, li madwaru żviluppat il-belt. Il-Belt ta' Lussemburgu tinsab fil-qalba tal-Ewropa tal-Punent, 213 km (132 mi) 'il bogħod minn Brussell, 372 km (231 mi) 'il bogħod minn Pariġi u 209 km (130 mi) 'il bogħod minn Cologne. F'Jannar tal-2013, il-komun tal-Belt ta' Lussemburgu kellu popolazzjoni ta' 103,641 ruħ li kienet aktar minn tliet darbiet il-popolazzjoni tat-tieni komun l-aktar popolat tal-pajjiż (Esch-sur-Alzette). Il-popolazzjoni metropolitana tal-belt, inklużi l-komuni ta' madwar Hesperange, Sandweiler, Strassen, u Walferdange, kienet ogħla minn 160,000 ruħ.